Document ID: 32012R0529

EUROPOS PARLAMENTO IR TARYBOS REGLAMENTAS (ES) Nr. 529/2012
2012 m. birželio 13 d.
kuriuo panaikinamas Tarybos reglamentas (EB) Nr. 1342/2007 dėl tam tikrų apribojimų, taikomų tam tikrų plieno gaminių importui iš Rusijos Federacijos, administravimo
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Sutartį dėl Europos Sąjungos veikimo, ypač į jos 207 straipsnį,
atsižvelgdami į Europos Komisijos pasiūlymą,
teisėkūros procedūra priimamo akto projektą perdavus nacionaliniams parlamentams,
laikydamiesi įprastos teisėkūros procedūros (1),
kadangi:
(1)
Partnerystės ir bendradarbiavimo susitarimas, nustatantis Europos Bendrijų bei jų valstybių narių ir Rusijos Federacijos partnerystę (2) (toliau - PBS), įsigaliojo 1997 m. gruodžio 1 d.;
(2)
PBS 21 straipsnio 1 dalyje numatyta, kad prekyba tam tikrais plieno gaminiais turi būti reglamentuojama PBS III antraštinėje dalyje, išskyrus jos 15 straipsnį, ir susitarimo dėl kiekybinių priemonių nuostatomis;
(3)
2007 m. spalio 26 d. Europos bendrija ir Rusijos Federacijos Vyriausybė sudarė tokį susitarimą dėl prekybos tam tikrais plieno gaminiais (3) (toliau - Susitarimas);
(4)
siekdama įgyvendinti Susitarimą, 2007 m. spalio 22 d. Taryba priėmė Reglamentą (EB) Nr. 1342/2007 (4);
(5)
Susitarime nustatyta, kad Rusijos Federacijai įstojus į Pasaulio prekybos organizaciją iki Susitarimo galiojimo pabaigos, Susitarimas bus nutrauktas, o kiekybinės normos panaikintos nuo įstojimo dienos;
(6)
tą dieną, kai Rusijos Federacija įstos į Pasaulio prekybos organizaciją, reglamentas Susitarimui įgyvendinti taps nebereikalingas. Todėl Reglamentas (EB) Nr. 1342/2007 turėtų būti panaikintas nuo tos dienos,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1342/2007 panaikinamas.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis įsigalioja tą dieną, kurią Rusijos Federacija įstos į Pasaulio prekybos organizaciją. Šiuo klausimu Komisija paskelbia pranešimą Europos Sąjungos oficialiajame leidinyje, nurodydama šią datą.
Šis reglamentas privalomas visas ir tiesiogiai taikomas visose valstybėse narėse.
Priimta Strasbūre 2012 m. birželio 13 d.

Labels: 1
13
3
18
15